जिले में आज के कार्यक्रम
करौली| दैनिकभास्कर संभव एकेडमी के संयुक्त तत्वावधान में गत दिनों आयोजित राज्य स्तरीय प्रतिभा खोज परीक्षा के विजेता प्रतियोगियों को पुरस्कार वितरण समारोह बुधवार को राजरानी पैलेस में आयोजित किया जाएगा। संभव एकेडमी के निदेशक डॉ. संजीव शर्मा ने बताया कि 22 नवंबर को आयोजित राज्य स्तरीय प्रतिभा खोज परीक्षा में प्रदेश में 85000 विद्यार्थियों ने भाग लिया। 24 दिसंबर को जिसका परिणाम घोषित किया गया। प्रतियोगिता के विजेताओं को 30 दिसंबर को राजरानी पैलेस में दोपहर 12:30 बजे पुरस्कार वितरण किए जाएंगे। उन्होंने बताया कि कार्यक्रम के मुख्य अतिथि कलेक्टर विक्रमसिंह अध्यक्षता माध्यमिक शिक्षा के जिला शिक्षा अधिकारी पी.आर. सैनी द्वारा की जाएगी।
मुनिप्रमाण सागर विराट सागर का मंगल प्रवेश
श्रीमहावीरजी| अतिशयक्षेत्र श्रीमहावीरजी में बुधवार को दिगंबर जैन मुनि प्रमाण सागर विराट सागर महाराज का मंगल प्रवेश होगा। अतिशय क्षेत्र प्रबंध कार्यकारिणी कमेटी के मानद मंत्री महेन्द्र कुमार पाटनी ने बताया कि दोनों संत मुनियों का बुधवार को एक बजे श्रीमहावीरजी में मंगल प्रवेश होगा।
क्रिकेटप्रतियोगिता का उद्घाटन
श्रीमहावीरजी| देवक्रिकेट क्लब चांदनगांव के तत्वावधान में बुधवार को सुबह सीनियर स्कूल के खेल मैदान में क्रिकेट प्रतियोगिता का उद्घाटन होगा।
भाजपाजिला अध्यक्ष सांसद का स्वागत समारोह
टोडाभीम| भाजपाजिलाध्यक्ष पद पर चुने जाने के बाद जिलाध्यक्ष रमेश राजौरिया बुधवार को कस्बे में बालाजी रोड के भीम पैलेस में आयोजित भाजपा देहात एवं शहर मंडल कार्यकर्ताओं की बैठक में शिरकत करेंगे, उनके साथ क्षेत्रीय सांसद मनोज राजोरिया भी आएंगे जिनके स्वागत की तैयारियां भाजपा कार्यकर्ताओं के द्वारा जोर-शोर से की जा रही है। कार्यक्रम दोपहर 12 बजे होगा। बड़ी संख्या में कार्यकर्ता शामिल होंगे।
hin_Deva hin_Deva awa_Deva hin_Deva hin_Deva hin_Deva bho_Deva hin_Deva